03 Mai 2023

**Bridwyr planhigion yn y DU sydd â Hawliau Amrywogaethau Planhigion yr UE a Gedwir: Gwybodaeth Bwysig**

**Os ydych yn meddu ar** [**Hawliau Amrywogaethau Planhigion**](https://planthealthportal.defra.gov.uk/plant-varieties-and-seeds/faq-guide/#variety) **yr UE a Gedwir, bydd angen i chi roi rhywfaint o wybodaeth ychwanegol i ni ynglŷn â'r hawliau hynny am weddill eu hoes.**

Llythyr dilynol yw hwn i'r un y gwnaethom ei anfon at rai Deiliaid Hawliau Amrywogaethau Planhigion yr UE a Gedwir ar 10 Chwefror 2023. Diolch i'r rhai sydd eisoes wedi rhoi i ni'r wybodaeth y gofynnwyd amdani. Gallwch fod yn sicr ein bod yn ymdrin â'ch cais ac nad oes angen i chi gymryd camau pellach.

**Pam mae angen y wybodaeth hon arnom**

Rydym yn gyfrifol am y broses o drosglwyddo Hawliau Amrywogaethau Planhigion yr UE a Gedwir, gyda chymorth Llywodraeth Cymru, Llywodraeth yr Alban ac Adran yr Amgylchedd a Materion Gwledig Gogledd Iwerddon (DAERA NI)

Rydym wedi bod yn trosglwyddo gwybodaeth a gafwyd gan yr UE sy'n cynnwys oddeutu 30,000 o amrywogaethau planhigion i gronfa ddata y DU. Er mwyn gwneud y broses o ddiweddaru cronfa ddata y DU mor effeithlon â phosibl, rydym yn gwahodd deiliaid Hawliau i roi'r wybodaeth hon i ni nawr.

**Noder nad oes ffi yn gysylltiedig â phrosesu'r wybodaeth hon.**

**Yr hyn y mae angen i chi ei wneud**

Anfonwch e-bost i [eupvrtransferukpbr@apha.gov.uk](mailto:eupvrtransferukpbr@apha.gov.uk) **cyn gynted â phosibl** sy'n cynnwys y canlynol:

**1. Cadarnhad eich bod yn meddu ar Hawliau Amrywogaethau Planhigion yr UE a Gedwir** a'ch bod am barhau i feddu ar yr hawliau hyn ar ôl 1 Ionawr 2024.

**2. Cadarnhad o'r amrywogaethau rydych am barhau i feddu ar hawliau ar eu cyfer**

* Agorwch y daenlen isod i ddod o hyd i'ch enw yng ngholofn H (rydym wedi didoli'r data yn nhrefn yr wyddor)
* Llenwch fanylion ar gyfer pob un o'ch rhesi drwy nodi ֮Ydw’ yng ngholofn H ar gyfer yr amrywogaethau hynny rydych am barhau i feddu ar hawliau ar eu cyfer, llenwch ddyddiad heddiw yng ngholofn I ac ychwanegwch y dyddiad y gwnaethoch lenwi ffurflen PSV11 (a grybwyllwyd ym mhwynt 3 isod) yng ngholofn J.
* Copïwch a gludwch y rhesi yn eich adran, gan gynnwys colofnau A i J i daenlen newydd a'i hatodi i'ch e-bost.



**3. Cyfeiriad y DU ar gyfer gohebiaeth (gallai hyn olygu eich cyfeiriad chi, os ydych chi wedi eich lleoli yn y DU, neu gyfeiriad asiant yn y DU).**

Llenwch a llofnodwch y ffurflen PVS11 isod a'i hatodi i'ch e-bost:

* Cofiwch gynnwys eich cyfeiriad (os ydych chi wedi eich lleoli yn y DU) neu gyfeiriad eich asiant awdurdodedig yn y DU
* Ticiwch yr ail flwch ticio sy'n dweud ‘Rheolwr yr Hawliau Amrywogaethau Planhigion yn unol â Rheoliadau Hawliau Bridwyr Planhigion 1998;’
* Gadewch y tabl gyda'r rhif cyfeirnod Rhywogaethau/Bridwyr/rhif AFP yn wag
* Llenwch eich enw o dan y tabl lle mae'n dweud ‘Enw mewn PRIFLYTHRENNAU (nid oes angen i chi gwblhau eich llofnod)
* Cliciwch ar ‘Cloi'r ffurflen hon’ ac yna cadwch gopi o'r ffurflen i'w hatodi i'ch e-bost.



**4. Manylion unrhyw newidiadau i berchnogaeth Hawliau Amrywogaethau Planhigion yr UE a Gedwir ers 31 Rhagfyr 2020**

Os ydych wedi cymryd perchenogaeth o Hawl Amrywogaeth Planhigion yr UE a Gedwir gan rywun arall, bydd angen i chi gwblhau ffurflen PVS10 isod gyda'ch manylion. Yna, atodwch hon i'r e-bost.

  
Atodwch hefyd sgrinlun o dudalen gwefan [CPVO](https://cpvo.europa.eu/) (Swyddfa Hawliau Amrywogaethau Planhigion y Gymuned) sy'n dangos bod deiliad hawliau'r UE wedi newid.

**Beth sy'n digwydd os nad ydych yn darparu'r wybodaeth hon i ni o'ch gwirfodd**

Rydym yn gwahodd deiliaid Hawliau i roi'r wybodaeth hon i ni nawr er mwyn i ni allu diweddaru cronfeydd data y DU mewn da bryd. O 1 Ionawr 2024 ymlaen, mae'n bosibl y bydd Rheolwr yr Hawliau Amrywogaethau Planhigion yn gofyn i chi am y wybodaeth hon (yn unol â rheoliad 6 o Reoliadau Hawliau Bridwyr Planhigion (Diwygio etc.) (Ymadael â'r UE) 2019).

**Rydym yn argymell eich bod yn darparu'r wybodaeth y gofynnwyd amdani cyn gynted â phosibl** er mwyn i ni allu rheoli'r nifer mawr o geisiadau a diweddaru ein systemau yn effeithiol cyn 1 Ionawr 2024.

**Yr hyn y mae angen i chi ei wneud os hoffech ildio eich Hawliau Amrywogaethau Planhigion yr UE a Gedwir**

**Os nad ydych am feddu ar Hawliau Amrywogaethau Planhigion yr UE a Gedwir mwyach, anfonwch e-bost i** [eupvrtransferukpbr@apha.gov.uk](mailto:eupvrtransferukpbr@apha.gov.uk) **cyn gynted â phosibl er mwyn rhoi gwybod i ni.**

* Agorwch y daenlen isod i ddod o hyd i'ch enw yng ngholofn H (rydym wedi didoli'r data yn nhrefn yr wyddor)
* Copïwch a gludwch y rhesi yn eich adran, gan gynnwys colofnau A i J i daenlen newydd a'i hatodi i'ch e-bost.



**Cwestiynau am y llythyr hwn**

Os bydd gennych unrhyw ymholiadau, anfonwch e-bost i [eupvrtransferukpbr@apha.gov.uk](https://defra.sharepoint.com/teams/Team566/06%20APHA%20Comms/Plant%20Health/EU%20Plant%20Breeders%20Rights/eupvrtransferukpbr@apha.gov.uk) gyda Deiliad yr Hawliau a/neu rif(au) grant yr UE y mae eich ymholiad yn ymwneud ag ef (mae'r rhifau hyn yng ngholofn A ar y daenlen yn adran 2) yn y pennawd testun.

Yn gywir,

Tasglu Amrywogaethau Planhigion a Hadau

Swyddfa Hawliau Amrywogaethau Planhigion y DU

Yr Asiantaeth Iechyd Anifeiliaid a Phlanhigion (APHA)